Daniele da Volterra

Daniele da Volterra (egentlig Daniele Ricciarelli, født 1509 i Volterra, Toscana, død 1566 i Roma), var en italiensk kunstmaler innen manierismen og billedhugger, etterfølger til Michelangelo.

da Volterra var arbeidet hovedsakelig i Roma og en av Michelangelos fremste elever. Hans fremste verk, Nedtakingen av korset i kirken Trinità dei Monti i Roma (1541), har med sin strenge komposisjon og dramatiske bevegelse mye av Michelangelos skulpturelle kraft.

Biografi

Daniele Ricciarelli ble født i Volterra (i dagens Toscana). Som gutt studerte han først med kunstnerne Il Sodoma og Baldassare Peruzzi fra Siena, men han ble ikke godt mottatt og forlot dem. Det virker som han fulgte Baldassare Peruzzi til Roma i 1535, og hjalp med å male fresker i Palazzo Massimo alle Colonne. Han ble så læregutt til Perin del Vaga.

Fra 1538 til 1541 hjalp han Perin med å male fresker i villaen til kardinal Trivuzio i Salone, i Massimi-kapellet i Trinità dei Monti, og korsfestelse-kapellet i San Marcello al Corso. Han fikk oppdrag å male en frise i hovedsalongen i Palazzo Massimo alle Colonne, med livet til Fabius Maximus som motiv.

I Roma startet han også å arbeide i sirkelen rundt Michelangelo og de ble venner. Michelangelo brukte sin innflytelse hos pave Paul III til å sikre Daniele oppdrag og stillingen som bestyrer over verkene i Vatikanet, som han hadde inntil pavens død. Michelangelo skaffet også skisser som Daniele baserte noen av sine malerier, spesielt hans serie av fresker i Orsini-kapellet i 
Santissima Trinità dei Monti, i forbindelse med oppdraget Daniele fikk i desember 1541.

Seinere fikk Daniele oppdraget av Paul III med å fullføre dekorasjonen av Sala Regia. Da paven døde i 1549 mistet han bestyrer-stillingen og pensjonen han hadde rett på. Han viet seg så hovedsakelig til å skape skulpturer.

Han døde i Roma i 1566. Ifølge Danieles testamente, var marmorkneet til det manglende venstre beinet til Kristusskikkelsen fra Michelangelos Pietà Bandini i hans besittelse da han døde. Blant hans elever var Giulio Mazzoni fra Piacenza.

Bildegalleri

Referanser

Kilder
 Bra Böckers lexikon, 1974

Eksterne lenker 
 
"Ricciarelli, Daniele". Encyclopædia Britannica. 23 (11. utgave). 1911. s. 290.
Bust of Michelangelo, Museo Nazionale del Bargello, Firenze.
La "Deposizione" di Daniele da Volterra ritorna al pubblico, om restaureringen av Nedtakelsen fra korset

Personer fra Toscana
Italienske malere
Italienske billedhuggere